Joseph Oth

De Joseph Oth, gebuer de 14. Oktober 1877 zu Habscht, a gestuerwen de 5. Mäerz 1955 zu Dikrech, war e lëtzebuergesche Professer a Moler.Jos Welter, red. (1993) Rétrospective : Cent ans d'art luxembourgeois 1893-1993. Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0"Joseph Oth", Lëtzebuerger Konschtlexikon, MNAHA.

De Joseph Oth war de Jong vum Schräiner Michel Oth a vun der Marie Lamach.Gebuertsschäin n° 68, 1877. No der Beruffsschoul zu Karlsruhe huet hien op der Académie royale des beaux-arts zu Bréissel an op der Konschtakademie vu München studéiert.Lambert Herr (2001) Signatures, portraits et auto-portraits : artistes plasticiens au Luxembourg. Lëtzebuerg: Éditions Saint-Paul. ISBN 2-87963-382-6. S. 247. Hie gouf Maître de dessin an 1924 Professeur de dessin am Dikrecher Kolléisch ernannt an e gouf 1939 pensionéiert."Enseignement supérieur et moyen", Mémorial, n° 74, 5. Oktober 1939.

Hien huet ënner anerem Landschaften an Ueleg an Aquarell gemoolt. Den Oth war Member vun der Kënschtlervereenegung Cercle artistique de Luxembourg, wou hie vun 1914 bis 1954 am Cercle sengen alljärleche Salonen ausgestallt huet. Am Salon 1917 huet d'staatlech Kommissioun fënnef Biller vum Oth, Dominique Lang, Henri Rabinger, Joseph Strock an André Thyes kaaft."Luxem b. Kunstverein", Escher Tageblatt, 6. Juli 1917.

De Joseph Oth ass no enger kuerzer Krankheet am Alter vu 77 Joer gestuerwen."Monsieur Joseph Oth", Luxemburger Wort, 11. Mäerz 1955.

 Gielercher 


 Kuckt och 
 Lëscht vu lëtzebuergesche Konschtschafenden

Kategorie:Lëtzebuergesch Moler
Kategorie:Gebuer 1877
Kategorie:Gestuerwen 1955
Kategorie:Lëtzebuergesch Lycéesprofesseren
Kategorie:Membere vum Cercle artistique de Luxembourg